Keskustelu:Harja (väline)

message: Pitäisiköhän tämä sivu muuttaa täsmennyssivuksi? Harja on käsite kuitenkin siivouksessa, aalto-opissa ja katoilla ja eläimilläkin on harjoja. --Vnnen 9. maaliskuuta 2008 kello 09.02 (UTC)
replies: text: Täsmennys olisi varmaan ihan hyvä. Nyt on jo ainakin sivut tiskiharja, hammasharja ja hammasväliharja. --Hanna V 9. maaliskuuta 2008 kello 09.07 (UTC)

text: Kannatan. --Siliamaav 9. maaliskuuta 2008 kello 09.07 (UTC)
replies: text: :Teenpä sen, näin yhtäkkiä kuuden ja puolen vuoden jälkeen yllläolevasta keskustelusta. –Kotivalo (keskustelu) 8. heinäkuuta 2014 kello 20.35 (EEST)

text: Kyllä se nyt on niin, että sanan "harja" ensisijainen merkitys on tämä harja, ja täsmennyssivun kuuluu olla nimellä harja (täsmennyssivu). Nuo muut ovat siihen verrattuna paljon harvinaisempia. Tässä ei ole mitään epäselvyyttä  (EDIT: onkin monimutkaisempi) siitä, mikä on sanan ensijainen merkitys, ja silloin täsmenteetön nimi on paras varata sille. En nyt muista, onko meillä oikeasti ollut "jalka (raaja)" mutta tämä on juuri vsastaava, eli ensijainen merkitys ei kaipaa täsmennettä.--Urjanhai (keskustelu) 9. heinäkuuta 2014 kello 18.54 (EEST)
replies: text: :Toisaalta Nykysuomen sanakirjassa työväline on merkitys numero 4. Eka on luonnonmuodostuman ylin kohta, toinen on katonharja ja kolmosena maaliin ehtii eläinten harja ennen monikäyttöistä työvälinettämme. En tosin ole perehtynyt, mihin järjestykseen teos näitä laittaa, ostin Nykärini vasta viime viikolla kun halvalla sai (20 €). –Kotivalo (keskustelu) 9. heinäkuuta 2014 kello 19.01 (EEST)
replies: text: ::Joo, ei tämä sentään niin simppeli tainnutkaan olla. Tuo järjestys lienee ehkä myös etymologiaa vastaava. On vain sitten tämä vanha ongelma, että "Onko Lada kone vai laite?"--Urjanhai (keskustelu) 9. heinäkuuta 2014 kello 19.11 (EEST)

message: Harjaa ei sanota työkaluksi. Siivousväline on oikea termi.--85.76.104.200 8. heinäkuuta 2014 kello 20.51 (EEST)
replies: text: Harjaa käytetään muuhunkin kuin siivoukseen. Nykysuomen sanakirja määrittelee sen tosiaan sanalla väline, täytyy katsoa onko muita vastaavia vimpaimia nimetty tarkenteella (väline). Jos on, niin siirrän. –Kotivalo (keskustelu) 8. heinäkuuta 2014 kello 20.56 (EEST)
thread_title: Artikkelin nimestä

message: Tekstissä sanotaan että Pohjois-Euroopassa harjakset tehtiin pyökistä. Kun katsoo pyökkiartikkelin levinneisyyskarttaa, täytyy todeta, että Emännän tietokirjan aineisto on varmasti aikoinaan käännetty jostain keskieurooppalaisesta kirjasta. Suomessa Pohjois-Eurooppa tarkoittaa lähinnä Skadinaviaa+Suomea, tuolla syvässä etelässä meitä ei ole olemassakaan, vaan Pohjois-Eurooppa on Britannia, Hollanti, Pohjois-Saksa. Jos ei parempaa lähdettä löydykään, suosittelen silti Pohjois-sanan tilalle sanaa Keski-. --85.76.102.177 9. heinäkuuta 2014 kello 11.01 (EEST)
replies: text: "Harjojen puuosina käytetään enimmäkseen pyökkiä, mutta monet muutkin puulajit soveltuvat", on sanatarkka lainaus Emännän tietokirjasta. Ja koivu mainitaan harjanteko-ohjeissa. Eiköhän pyökkiä ole tuotu Suomeen ainakin harjantekoa varten kuten tuotiin riisinjuurta ja muita harjasmateriaalejakin. Suova ei mainitse muita kirjoittajia, mutta sanoo että teoksen 1. laitos oli 1930-luvun alussa alallaan ensimmäinen koko maailmassa, "niin kuin naisten äänioikeuden ja naisen opillisen sivistyksen edelläkävijämaalle sopiikin". –Kotivalo (keskustelu) 9. heinäkuuta 2014 kello 12.29 (EEST)
replies: text: :Tämä voisi kansatieteellisestä kirjallisuudesta olla tarkistettavissa, mutta epäilen pyökin laajamittaista tuontia, koska suomessa perinteisesti on osattu tarvekaluihin valita aineet juuri kotoisista puulajeista. Siksi noin mutuna tiedon käännösalkuperä vaikuttaisi todennäköisemmältä. Tosin tehdäänhän jäätelöpuikkojenkin tikutkin kuulemma tammesta, joten varma ei voi olla. --Urjanhai (keskustelu) 9. heinäkuuta 2014 kello 19.18 (EEST)
thread_title: Pohjois-Eurooppa

message: Mistä tulee sudin määritelmä? Kielitoimiston määritelmässä se on "(pyöreä) sivellin". Pullasuti tosin ei ole pyöreä. Lähteet olisi hyvä saada, että tietoja voi pitää luotettavina eikä vain jutusteluna. Muuten kyllä ihan hauska artikkeli arkisista esineistä.--85.76.140.62 9. heinäkuuta 2014 kello 16.05 (EEST)
replies: text: Määrittelin ja lähteistin sudin ja siveltimen Nykysuomen sanakirjan mukaisesti. Ja oma nykyinen pullasutini näkyy olevan pyöreä. –Kotivalo (keskustelu) 9. heinäkuuta 2014 kello 19.21 (EEST)
thread_title: Suti

message: Tämä osio artikkelissa vaikuttaa lähteistetyltä ja asialliselta mutta liittyykö se tietosanakirjan idikseen juuri mitenkään?
--Aguilus (keskustelu) 11. lokakuuta 2022 kello 15.31 (EEST)
..siis suhteessa tämän artikkelin nimeen. --Aguilus (keskustelu) 11. lokakuuta 2022 kello 15.57 (EEST)
thread_title:  Harjojen valmistus Suomessa